Stemgeregtigdes is tog ingelig oor opsies | Netwerk24
'Motor-swendelaar' vasgetrek nadat hy gereg ontduik
'n "Motorverkoopsman" wat teregstaan op minstens 30 aanklagte van onder meer bedrog en diefstal, is Dinsdag in Krugersdorp in hegtenis geneem.
Kaapse metro wil gouer hof toe oor kragverskaffers
Die Kaapstadse metroraad het Dinsdag gesê hy gaan die hooggeregshof in Johannesburg nader sodat sy saak oor die gebruik van onafhanklike kragverskaffers (IPP's) gouer aangehoor kan word.
Eskom lê sy krisisplan Woensdag aan Ramaphosa voor
Eskom se direksie en topbestuur sal Woensdag planne aan pres. Cyril Ramaphosa voorlê oor hoe om Suid-Afrika se huidige elektrisiteitskrisis – wat dié week ongekende vlakke bereik het – op te los.
Stemgeregtigdes is tog ingelig oor opsies
Deur Deon, Van Riebeeckshof 26 November 2018 00:01
Max du Preez se "Fokus eerder hierop, DA" (20/11) het betrekking. Dit is waarskynlik korrek om te suggereer dat baie stemgeregtigdes vir pres. Cyril Ramaphosa sal stem, maar nie noodwendig vir die ANC nie. (Maar dit is die ANC se basis wat vergroot en plaaslike regerings wat verder agteruitgaan).
Aan die ander kant is dit seker ook waar dat baie stemme ten gunste van die DA, volgende jaar, eintlik stemme is wat teen die ANC uitgebring sal word en nie noodwendig vir die DA nie.
In albei gevalle toon die uitgebragte stemme 'n weersin in die regerende party.
Wat egter wel van belang is, is om na die telkaart te kyk.
Op alle vlakke, maar veral op plaaslike vlak, waar dit werklik saak maak, is daar basies net een provinsie wat nog, realisties beskou, goed regeer word en waar dienste nog op of naby aan standaard is.
In die ander provinsies weet ons dat die meeste van die munisipaliteite nie meer funksioneer nie, of heeltemal wanbestuur word.
Onder die ANC is die meeste van ons instansies en ook staatsbeheerde instellings ten gronde bestuur weens onbevoegdheid en korrupsie.
As ons kyk na die prestasie van die sowat 70 ministers en adjunkministers en hul departemente, is dit moeilik om een uit te lig wat goed presteer.
Is die ANC werklik in staat om op 'n volhoubare wyse te regeer?
Ek glo die meeste kiesers is ingelig om die regte besluit te neem.
Meer oor: Max Du Preez | Pres. Cyril Rama­Phosa | 2019-Verkiesing | Mystem | Lesersbrief | Politiek | Da